**வளாக பாலியல் தாக்குதல்** (Campus sexual assault) என்பது கல்லூரி அல்லது பல்கலைக்கழகங்களில் உயர்கல்வி பயிலும் மாணவர்கள் பாலியல் தாக்குதல் உட்பட கற்பழிப்பு போன்ற தாக்குதல்களால் பாதிக்கப்படுவதனைக் குறிக்கிறது.  இத்தகைய தாக்குதல்களால் பாதிக்கப்பட்டவர்கள் பெரும்பாலும் பெண்களாக உள்ளனர். ஆனால் இதில் எந்தவொரு பாலினத்தவரும் பாதிக்கப்படலாம். வரையறைகள் மற்றும் முறைகளின் அடிப்படையில் மாறுபடும் பாலியல் வன்கொடுமையின் மதிப்பீடுகள், பொதுவாக கல்லூரியில் 19 முதல் 27% பெண்களும் 6-8% ஆண்களும் பாலியல் வன்கொடுமைக்கு ஆளாவதாகத் தெரிவித்துள்ளது. 2007 ஆம் ஆண்டில், 23 உளவியலாளர்கள் அமெரிக்காவில் மேற்கொண்ட ஆய்வில் 47% பெண்கள் கடந்த ஆண்டில் பாலியல் வன்கொடுமைக்கு உட்படுத்தப்பட்டனர் அல்லது பாலியல் பலாத்காரம் செய்யப்பட்டனர் என்று தெரிவித்துள்ளனர். இது அதே துறையில் ஆராய்ச்சி செய்யும் பல ஆராய்ச்சியாளர்களுக்கு மிகவும் பயனுள்ளதாக இருந்தது.   

பாலியல் வன்கொடுமைக்கு புகார் அளித்த பெண்களை பள்ளிகள் மோசமாக ஆதரித்தன என்ற குற்றச்சாட்டுகளுக்கு பதிலளிக்கும் விதமாக, 2011 ஆம் ஆண்டில் அமெரிக்க கல்வித் துறை பல்கலைக்கழகங்களுக்கு "அன்புள்ள சக ஊழியர்" எனும் கடிதத்தை அனுப்பியது , கல்வி நிறுவனங்களில் பாலியல் வன்கொடுமை சம்பவங்களை குறைக்க மேற்கொள்ள வேண்டிய பல்வேறு முறைகள் குறித்து அதில் அறிவுறுத்தியது. குற்றம் சாட்டப்பட்டவர்களுக்கு எதிராக உள்ள துன்புறுத்தல் அபாயங்கள் குறித்து சில சட்ட வல்லுநர்கள் கவலைகளை எழுப்பியுள்ளனர்.

அளவுகள்
-------

கல்லூரியில் சேராத அதே வயதில் உள்ள பெண்களை விட கல்லூரியில் படிக்கும் பெண்கள் அதிகமாக பாலியல் வன்கொடுமைக்கு ஆளாகிறார்கள் என்பதற்கு தற்போது எந்த ஆதாரமும் இல்லை.  2017 இல் வெளியிடப்பட்ட ஆராய்ச்சியின் மறுஆய்வில், கல்லூரியில் படிக்கும் காலத்தில் பாலியல் வன்கொடுமைக்கு ஆளான பெண்களின் சதவிகிதத்திற்கு சுமார் 5 ல் 1 பெண்கள் வளாகங்களில் பாலியல் துன்புறுத்தல்களுக்கு ஆளாகின்றனர் என்று கண்டறிந்தனர். 

அமெரிக்காவைத் தவிர மேற்கத்திய நாடுகளில் உள்ள கல்லூரி மாணவர்களிடையே பாலியல் வன்கொடுமை அனுபவங்களை ஆய்வு செய்த ஆய்வுகளின் முடிவுகளும் அமெரிக்க ஆராய்ச்சியாளர்களின் முடிவுகளோடு ஒத்துப்போகின்றன. கனேடிய கல்லூரி மாணவர்கள் 1993 ஆம் ஆண்டு மேற்கொண்ட ஆய்வில், முந்தைய ஆண்டில் 28% பெண்கள் ஒருவித பாலியல் வன்கொடுமையை அனுபவித்திருப்பதாகவும், 45% பெண்கள் கல்லூரியில் நுழைந்ததில் இருந்து ஒருவித பாலியல் வன்கொடுமையை அனுபவித்ததாகவும் கண்டறியப்பட்டது.  1991 ஆம் ஆண்டில் நியூசிலாந்தில் 347 இளங்கலை பட்டதாரிகளில் 25.3% பேர் வன்கலவி அல்லது வன்கலவி முயற்சிகளால் பதிக்கப்பட்டிருப்பதாகவோ கூறினர், 51.6% ஒருவித பாலியல் வன்கொடுமையை அனுபவித்ததாகவும் கண்டறியப்பட்டது.  இலண்டனில் மாணவர்கள் 2011 ஆம் ஆண்டு ஆய்வில், 25% பெண்கள் பல்கலைக்கழகத்தில் படிக்கும் போது சில வகையான பாலியல் வன்கொடுமைகளை அனுபவித்திருப்பதாகவும், 7% பெண்கள் வன்கலவி அல்லது வன்கலவி முயற்சியை கல்லூரி மாணவர்களாக இருந்தபோது அனுபவித்ததாகவும் கண்டறியப்பட்டது.

### அறிக்கை

வன்கலவி மற்றும் பிற பாலியல் வன்கொடுமையால் பாதிக்கப்பட்டவர்களில் பெரும்பாலானோர் தங்கள் தாக்குதல்களை சட்ட அமலாக்கத்திற்கு தெரிவிக்கவில்லை என்று பல ஆராய்ச்சிகள் தொடர்ந்து தெரிவிக்கிறது.  பாலியல் வன்கொடுமைக்கு ஆளான பெரும்பாலான பெண்கள் அவமானம் மற்றும் அவமானத்தை சுற்றியுள்ள பல்வேறு காரணங்களால் புகார் செய்வதில்லை. 

10% முதல் 29%  வரையிலான பெண்கள் வன்கலவி அல்லது வன்கலவி முயற்சிக்கு ஆளாகிறார்கள் என்று ஆராய்ச்சி மதிப்பிடுகிறது. தேசிய குற்றச் செயல் கணக்கெடுப்பானது ஆண்டுக்கு 1,000 மாணவர்களில் 6.1 பேருக்கு பாலியல் வன்கொடுமைகள் நிகழ்கிறது எனக் கூறியது.  இருப்பினும், இந்த ஆதாரம் பொதுவாக ஆராய்ச்சியாளர்கள் பலரால் பாலியல் வன்கொடுமைகளின் எண்ணிக்கையை கணிசமாக குறைத்து மதிப்பிடுவதாக நம்பப்படுகிறது. கணக்கெடுப்பு நிர்வாகத்தின் முறை, வன்கலவி அல்லது பாலியல் வன்கொடுமையின் வரையறை, கேள்விகளின் வார்த்தைகள் மற்றும் படித்த கால அளவு போன்ற முறையான வேறுபாடுகள் இந்த சந்தேகத்திற்கு வலுசேர்க்கிறது.  வன்கலவி மற்றும் பாலியல் வன்கொடுமையை அளவிடுவதற்கான சிறந்த வழி குறித்து தற்போது ஒருமித்த கருத்து இல்லை.

சான்றுகள்
---------

1. ↑  "Sexual Assault | OVW | Department of Justice". *www.justice.gov* (ஆங்கிலம்). 23 July 2014. 24 March 2017 அன்று பார்க்கப்பட்டது.
2. ↑  "The Campus Sexual Assault Survey" (PDF). National Institute of Justice. 1 January 2015 அன்று பார்க்கப்பட்டது.
3. ↑  "Survey: More than 1 in 5 female undergrads at top schools suffer sexual attacks". 21 September 2015. .
4. ↑   *Report on the AAU Climate Survey on Sexual Assault and Sexual Misconduct*. 21 September 2015. p. 82.. பார்த்த நாள்: 27 November 2015.
5. ↑  "Dear Colleague Letter". United States Department of Education. 4 April 2011.
6. ↑  "Rethink Harvard's sexual harassment policy", *The Boston Globe*, 14 October 2014.
7. ↑  Muehlenhard, Charlene L.; Peterson, Zoe D.; Humphreys, Terry P.; Jozkowski, Kristen N. (16 May 2017). "Evaluating the One-in-Five Statistic: Women's Risk of Sexual Assault While in College". *The Journal of Sex Research* **54** (4): 565. doi:10.1080/00224499.2017.1295014. பப்மெட்:28375675. "As discussed, evidence does not support the assumption that college students experience more sexual assault than nonstudents".
8. ↑  Muehlenhard, Charlene L.; Peterson, Zoe D.; Humphreys, Terry P.; Jozkowski, Kristen N. (16 May 2017). "Evaluating the One-in-Five Statistic: Women's Risk of Sexual Assault While in College". *The Journal of Sex Research* **54** (4): 549–576. doi:10.1080/00224499.2017.1295014. பப்மெட்:28375675.
9. ↑  DeKeseredy, Walter; Kelly, Katharine (1993). "The incidence and prevalence of woman abuse in Canadian university and college dating relationships". *Canadian Journal of Sociology* **18** (2): 137–159. doi:10.2307/3341255.
10. ↑  Gavey, Nicola (June 1991). "Sexual victimization prevalence among New Zealand university students". *Journal of Consulting and Clinical Psychology* **59** (3): 464–466. doi:10.1037/0022-006X.59.3.464. பப்மெட்:2071732. .
11. ↑  National Union of Students (United Kingdom) (2011). *Hidden Marks: A study of women student's experiences of harassment, stalking, violence, and sexual assault* (2nd ). London, UK: National Union of Students. Archived from the original on 17 செப்டம்பர் 2019.. பார்த்த நாள்: 10 January 2015.
12. ↑  Fisher, Bonnie; Daigle, Leah E.; Cullen, Frank (2010), "Being pursued: the stalking of female students", in Fisher (ed.), *Unsafe in the ivory tower: the sexual victimization of college women*, Los Angeles: Sage Pub. pp. 149–170, ISBN 9781452210483.
13. ↑  Realities of Sexual Assault on Campus | BestColleges
14. 1 2  Rennison, C. M.; Addington, L. A. (2014). "Violence Against College Women: A Review to Identify Limitations in Defining the Problem and Inform Future Research". *Trauma, Violence, & Abuse* **15** (3): 159–69. doi:10.1177/1524838014520724. பன்னாட்டுத் தர தொடர் எண்:1524-8380. பப்மெட்:24488114.
15. ↑  Sinozich, Sofi; Langton, Lynn. "Rape and Sexual Assault Victimization Among College-Age Females, 1995–2013". U.S. Department of Justice. 15 January 2015 அன்று பார்க்கப்பட்டது.
16. ↑  .